BMW IV

BMW IV – Pirmojo pasaulinio karo pabaigoje Vokietijoje sukurtas ir tarpukariu gamintas vienaeilis šešių cilindrų, vandeniu aušinamas 180 kW (250 AG) aviacinis variklis.

Konstrukcija 

Variklio konstrukcija – karteris iš aliuminio lydinio (elektron), alkūninis velenas – iš pilkojo ketaus, alkūninis velenas komplektuotas su septyniais slydimo guoliais. Ant karterio atskirai sumontuoti ketaus cilindrai su lakštinio plieno apvalkalais – radiatoriais. Kiekvienas stūmoklis komplektuojamas su trimis plieno žiedais. Paskirstymo velenas – vienas, viršutinis (OHC vožtuvo valdymas), vožtuvai valdomi ritininėmis svirtimis.

Matinimo sistemą sudaro vienintelis BMW gamybos karbiuratorius. Uždegimo sistema – dubliuota (po dvi uždegimo žvakes viename cilindre), matinama dvejais du „Bosch“ magnetais. Cilindrų darbo tvarka 1-5-3-6-2-4. Tepimas – slėginis, palaikomas stūmokliniu alyvos siurbliu.

Gamyba 

1925 m. šio variklio licencinę versiją, pavadinimu „Junkers L 5“ pradėjo gaminti įmonė „Junkers Motorenbau GmbH“. Variklio licencinę versiją gamino ir Prahoje įsikūrusi Čekoslovakijos įmonė „Walter“. Jos gaminti varikliai, gavę indeksą „Walter W-IV“ ir išvystydavę 190 kW (260 AG) galią, buvo montuojami į lėktuvus Letov Š-19, Aero A.11 ir Čekoslovakijoje pagal licenciją gamintuose de Havilland DH.50.

1924 metais pasirodė modernizuotas variklis BMW IVa, išvystydavęs apie 20 AG didesnę galią.

Pasaulio rekordas 
1919 m. birželio 17 d. BMW gamyklos pilotas Francas Dymeris (vok. Franz Zeno Diemer), su BMV IV varomu DFW F37, pakilęs iš Obervyzenfeldo (vok. Oberwiesenfeld) 89 minutes pasiekė neoficialų tuometinį pasaulio skrydžio aukščio rekordą – 9760 metrus (32 021 pėda).

Nusileidęs Dymeris pareiškė, jog galėjo pakilti ir dar aukščiau, tačiau neturėjo deguonies tęsti skrydžiui.

BMW šį skrydį išnaudojo reklamai, tačiau rekordas nebuvo pripažintas, nes Vokietija nebuvo FAI narė. Rengiantis šiam skrydžiui, 1919 m. gegužės 11 d., buvo atliktas bandomasis skrydis 9200 metrų aukštyje, kurį BMW taip pat iš karto pradėjo naudoti savo reklamoje.

Naudojimas 

BMW IV buvo montuojami į ankstyvojo tarpukario laikotarpiu Vokietijoje gamintus lėktuvus. Šie varikliai taip pat buvo naudojami kai kuriuose SSRS gamybos lėktuvuose bei japoniškuose tankuose:

 Arado SC I
 Albatros L 72
 Albatros L 74
 Caspar C 27
 DFW F37
 Heinkel HD 22
 Heinkel HD 24
 Heinkel HD 39
 Junkers A 35
 Junkers F 13
 LFG V 59
 LFG V 60
 Polikarpov R-1 BMW (sovietinė nelicencijuota Airco DH.9A kopija)
 Rohrbach Ro VII Robbe
 Rohrbach Ro VIII Roland I
 91 tipo sunkusis tankas
 95 tipo sunkusis tankas

Techniniai duomenys 
Duomenys iš: BMW Type IV description and user manual.

Bendrosios charakteristikos 

 Tipas: šešių cilindrų vienaeilis stūmoklinis variklis
 Cilindro skersmuo: 160 mm
 Stūmoklio eiga: 190 mm
 Darbinis tūris: 22,9 l
 Sausas svoris: 290 kg
 Cilindrų darbo tvarka: 1–5–3–6–2–4

Komponentai 

 Cilindrų valdymas: viršutinis velenas, du vožtuvai cilindrui
 Aušinimo sistema: aušinamas vandeniu

Galios parametrai 

 Galia: Nominali galia 230 AG, maksimali ilgalaikė 250 AG
 Suspadimo laipsnis: 5.5:1

Taip pat žr 
Panašūs varikliai

 Liberty L-6 (JAV)

Nuorodos 

Aviaciniai varikliai
BMW